છેલ્લા કેટલાક સમયથી રાજ્યમાં પોલીસ પર હુમલાઓની ઘટનાઓ સતત વધી રહી હોવાનું જોવા મળી રહ્યું છે. પોલીસ દ્વારા આરોપીઓનો પીછો અથવા પોલીસ પર ટ્રક-કાર ચઢાવી દેવાના બનાવો સતત વધી રહ્યા હોવાનું જોવા મળી રહ્યું છે. ત્યારે વલસાડ જિલ્લામાં ધરમપુર પોલીસ સ્ટેશનમાં ફરજ બજાવતા મહિલા PSI પર જીવલેણ હુમલો થયો છે. ચોરાયેલ ટ્રકને ઝડપવા પોલીસ નાકાબંધી પર હતી. ત્યારે ટ્રક ચાલકે PSI એન ટી પુરાણી પર ટ્રક ચઢાવી હુમલાનો પ્રયાસ કર્યો હતો.